jkorsvik/nowiki_second_scrape_merged huggingface dataset:
Reginald Baker

Reginald «Snowy» Leslie Baker (født 8. februar 1884 i Sydney i New South Wales i Australia, død 2. desember 1953 i Los Angeles i California) var en australsk sportsutøver som deltok i de olympiske leker 1908 i London.
Baker vant en olympisk sølvmedaje i boksing, i vektklassen mellomvekt (71,67 kg), under OL 1908 i London. Han tapte finalen til John Douglas fra Storbritannia. Det var ti boksere som stilte i mellomvekt-klassen. Baker var en allsidig sportsutøver og han deltok også som svømmer og stuper for Australasia under sommer-OL 1908.


== OL-medaljer ==
1908  London -  Sølv boksing, mellomvekt


== Referanser ==


== Eksterne lenker ==
(en) Reginald Baker – Olympics.com 
(en) Reginald Baker – Olympic.org 
(en) Reginald Baker – Olympedia 
(en) Reginald Baker – Sports-Reference (OL-resultater – arkivert) 
(en) Reginald Baker – databaseOlympics.com (arkivert) 
(en) Reginald Baker – Australian Olympic Committee 
(en) Reginald Baker – Sport Australia Hall of Fame 
(en) Reginald Baker – ESPN Scrum
Zjednoczone Stronnictwo Ludowe

Zjednoczone Stronnictwo Ludowe («Det forente folkeparti», ZSL) var et bondeparti i Folkerepublikken Polen. Det ble etablert den 27. november 1949 som en sammenslåing av tidligere agrare partier. Partiet var fra første stund, som planlagt, et satellittparti for kommunistpartiet og skulle representere rurale områder. Etter Solidaritets valgseier ved parlamentsvalget i 1989 valgte ZSL å støtte Solidaritet. I 1990 fulgte de kommunistpartiets eksempel og reetablerte seg som et nytt parti. Man valgte å knytte seg til agrartradisjonen fra før 1990 og tok det tradisjonsrike navnet Polskie Stronnictwo Ludowe (PSL).
William Philo

William Philo (født 17. februar 1882 i London, død 7. juli 1916 i Frankrike) var en britisk bokser som deltok i de olympiske leker 1908 i London.
Philo vant en olympisk bronsemedalje i boksing, i vektklassen mellomvekt, 71,67 kg, under OL 1908 i London. Han tapte semifinalen til Reginald Baker fra Australasia som siden tapte finalen til John Douglas. Det var ti boksere som i stilte i mellomvekt-klassen.
Philo ble drept i slaget ved Somme i Frankrike under første verdenskrig.


== OL-medaljer ==
1908  London -  Bronse i boksing, tungvekt


== Eksterne lenker ==
(en) William Philo – Olympics.com 
(en) William Philo – Olympic.org 
(en) William Philo – Olympedia 
(en) William Philo – Sports-Reference (OL-resultater – arkivert)
Meronym

Et meronym er et begrep som betegner en del av et annet begrep.
Den motsatte relasjonen kalles holonym.
I noen ontologier betegnes en slik semantisk relasjon partOf.
Eksempler:

finger er et meronym av hånd
medlem er et meronym av forening
underavdeling er et meronym av avdeling
Jacob Gundersen

Jacob Gundersen (født 29. oktober 1875 i Fjære (senere innlemmet i Grimstad), døde januar 1968 i Westchester, New York) var en norsk bryter som deltok i de olympiske leker 1908 i London.
Gundersen vant olympisk sølvmedalje i fristil-bryting under OL 1908 i London. Han kom på andreplass i den tyngste vektklassen tungvekt fri stil, han tapte finalen til britiske George O'Kelly etter å ha vunnet de tre innledende kampene. Det var elleve brytere i den den tyngste vektklassen. 


== OL-medaljer ==
1908  London -  Sølv i bryting, tungvekt fri stil


== Eksterne lenker ==
(en) Jacob Gundersen – Olympedia 
(en) Jacob Gundersen – Sports-Reference (OL-resultater – arkivert) 
(en) Jacob Gundersen – FILA
Axonyina

Axonyina er en gruppe av biller i delgruppen (underfamilien) sandgravere (Broscinae) i familiegruppen løpebiller. Ingen arter er registret fra Norge.


== Systematisk inndeling ==
Systematikken følger Carabidae of the World

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilien Sandgravere, Broscinae, [=Broscini]
delgruppe Axonyina Roig-Junient, 2000
slekten Axonya Andrewes, 1923
slekten Broscodes Bolivar y Pieltain, 1914
slekten Rawlinsius  Davidson and Ball, 1998


== Referanser ==


== Eksterne lenker ==
Axonyina – detaljert informasjon på Wikispecies 
Axonyina – Database Carabidae of the World – engelskspråklig
Norsk entomologisk forening
Holonym

Et holonym er et begrep som betegner et element som helt eller delvis består av en sammenstilling av elementer av et annet begrep.
Den motsatte relasjonen kalles meronym.
Eksempler:

hånd er et holonym av finger
forening er et holonym av medlem
bil er et holonym av hjul
Polysem

Et polysem likner på et homonym, men istedenfor flere ulike betydninger har det flere beslektede betydninger. På norsk er et svin (dyret) og et svin (moralsk forkastelig person) polysemer, da betydningen er forskjellig, men ikke urelatert.


== Eksempler ==
«Vill» i de ulike, men beslektede betydningene ville blomster og ville mennesker.
«Bank» i betydningene institusjon som låner ut penger, bygningen som inneholder en bank og lagringssted, for eksempel frøbank.
«Å melke» i betydningene melke en ku og å melke en person for informasjon.
«Hester» i ubestemt flertallsformen av ordet hest, men også kortform av hestekrefter.
«Is» som i vann eller væske i frossen form, men også frossen dessert.


== Referanser ==
Richard Johansson

Carl Richard Johansson (født 18. juni 1882, død 24. juli 1952)  var en svensk kunstløper som deltok i de olympiske leker 1908 i London
Johansson vant en olympisk sølvmedalje i kunstløp under sommer-OL 1908 i London. Han kom på andreplass i single for menn bak sin landsmann Ulrich Salchow. Det var ni deltakere i konkurransen.


== OL-medaljer ==
1908  London -  Sølv i kunstløp


== Eksterne lenker ==
(en) Richard Johansson – Olympics.com 
(en) Richard Johansson – Olympic.org 
(en) Richard Johansson – Olympedia 
(en) Richard Johansson – Sports-Reference (OL-resultater – arkivert) 
(sv) Richard Johansson – Sveriges olympiske komité
Barypina

Barypina er en gruppe av billene i delgruppen (underfamilien) sandgravere (Broscinae) i familiegruppen løpebiller. Ingen arter er registret fra Norge.


== Systematisk inndeling ==
Systematikken følger Carabidae of the World

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilien Sandgravere, Broscinae, [=Broscini]
delgruppe Barypina Jeannel, 1941 [=Barypini]
slekten Barypus Dejean, 1828
slekten Microbarypus Roig-Junient, 2000


== Referanser ==


== Eksterne lenker ==
(en) Kategori:Barypina – bilder, video eller lyd på Wikimedia Commons 
Barypina – detaljert informasjon på Wikispecies 
Barypina – Database Carabidae of the World – engelskspråklig
Barypus clivinoide - bilde
Barypus sp. - bilde
Norsk entomologisk forening
Per Thorén

Per Thorén (født 26. januar 1885, død 5. januar 1962) var en svensk kunstløper som deltok i de olympiske leker 1908 i London
Thorén vant en olympisk bronsemedalje i kunstløp under sommer-OL 1908 i London. Han kom på tredjeplass i single for menn bak sine landsmann Ulrich Salchow og Richard Johansson. Det var ni deltakere i konkurransen.


== OL-medaljer ==
1908  London -  Bronse i kunstløp


== Eksterne lenker ==
(en) Per Thorén – Olympedia 
(en) Per Thorén – Sports-Reference (OL-resultater – arkivert) 
(sv) Per Thorén – Sveriges olympiske komité
T-skjorte

T-skjorte, også kalt T-trøye, er en enkel skjorte eller trøye med rette linjer og korte eller lange ermer, som gir den form av en T. Opprinnelig ble den bare brukt som ei underskjorte, men i dag er det også vanlig å bruke bare T-skjorte som overplagg i uformelle sammenhenger. De første T-skjortene var enkle hvite bomullsplagg, men de ble etter hvert laget i ulike farger og med mønster eller påtrykt tekst. T-skjorter blir brukt både av kvinner og menn, barn og voksne, selv om de nok er mest populære blant ungdom.


== Historie ==
Undertrøyer med T-form var lenge i bruk i Europa som undertøy for menn. Under første verdenskrig fikk svettende, ullkledde soldater fra USA øynene opp for de lette bomullsplaggene som europeiske soldater brukte under uniformen. De amerikanske soldatene begynte å bruke disse, og i andre verdenskrig fikk de utdelt T-skjorter som standard undertøy.
Etter krigen begynte en å gå med T-skjorta uten skjorte over. De amerikanske filmstjernene John Wayne, Marlon Brando og James Dean hadde alle dette antrekket da de viste seg på fjernsyn. Publikum ble først sjokkert, men godtok etter hvert bruken. Da James Dean brukte ei slik skjorte i filmen Rotløs ungdom i 1955, ble T-skjorta et moteplagg.
På 1960-tallet kom nye varianter av selve plagget, som til da bare hadde hatt korte ermer og rund krage. Nå ble det også laget T-skjorter uten ermer, lange ermer og med V-krager og mye annet. Folk begynte også å dekorere og farge T-skjortene sine. Etter hvert ble det helt vanlig å bruke T-skjorter til å uttrykke noe en stod for eller å spre reklame.


== Se også ==
Singlet
Tank top
Trøye
Pikéskjorte
Underskjorte


== Eksterne lenker ==
(en) T-shirts – kategori av bilder, video eller lyd på Commons 
«DigitaltMuseum: Søk:  'T-skjorte'». DigitaltMuseum. Besøkt 21. mai 2012.
Arthur Cumming

Arthur Warren J. Cumming (født 8. mai 1889, død 9. mai 1914) var en britisk sportsutøver som deltok i de olympiske leker 1908 i London.
Cumming vant en olympisk sølvmedalje i kunstløp under sommer-OL 1908 i London. Han kom på andreplass i øvelsen spesialfigurer bak russiske Nikolaj Panin. Det var kun tre deltakere i spesialfigurer under OL 1908 og det var eneste gangen som det var med som olympisk øvelse.


== Olympiske medaljer ==
1908  London -  Sølv i kunstløp, spesialfigurer


== Eksterne lenker ==
(en) Arthur Cumming – Olympics.com 
(en) Arthur Cumming – Olympic.org 
(en) Arthur Cumming – Olympedia 
(en) Arthur Cumming – Sports-Reference (OL-resultater – arkivert)
George Hall-Say

Geoffrey Hall-Say (født 27. april 1864, død 21. januar 1940) var en britisk sportsutøver som deltok i De olympiske leker i 1908 i London.
Hall-Say vant en olympisk bronsemedalje i kunstløp under Sommer-OL i 1908 i London. Han kom på andreplass i øvelsen spesialfigurer bak russiske Nikolaj Panin og Arthur Cumming. Det var kun tre deltakere i spesialfigurer under OL 1908 og det var eneste gangen som det var med som olympisk øvelse.


== Olympiske medaljer ==
1908  London -  Bronse i kunstløp, spesialfigurer


== Eksterne lenker ==
(en) George Hall-Say – Olympics.com 
(en) George Hall-Say – Olympic.org 
(en) George Hall-Say – Olympedia 
(en) George Hall-Say – Sports-Reference (OL-resultater – arkivert) 
(en) George Hall-Say – databaseOlympics.com (arkivert)
Creobiina

Creobiina er en gruppe av biller i delgruppen (underfamilien) sandgravere (Broscinae) i familiegruppen løpebiller. Ingen arter er registret fra Norge. 


== Systematisk inndeling ==
Systematikken følger Carabidae of the World

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilien Sandgravere, Broscinae, [=Broscini]
delgruppe Creobiina Jeannel, 1941 [=Creobiini]
slekten Acallistus Sharp, 1886
slekten Adotela Castelnau, 1867
slekten Anheterus Putzeys, 1868
slekten Bountya Townsend, 1971
Bountya insularis Townsend, 1971  – bare kjent fra Bountyøyene og New Zealand.
slekten Brithysternus MacLeay, 1873
slekten Cascellius Curtis, 1839
slekten Cerotalis Castelnau, 1867
slekten Creobius Guerin-Meneville, 1838
slekten Gnathoxys Westwood, 1839
slekten Nothocascellius Roig-Junent, 1995
slekten Promecoderus Dejean, 1829


== Referanser ==


== Eksterne lenker ==
(en) Kategori:Creobiina – bilder, video eller lyd på Wikimedia Commons 
Creobiina – detaljert informasjon på Wikispecies 
Creobiina – Database Carabidae of the World – engelskspråklig
Creobius (Creobius) eudouxii - bilde
Norsk entomologisk forening
Elsa Rendschmidt

Elsa Rendschmidt (11. januar 1886, død 9. oktober 1969) var en tysk sportsutøver som deltok i de olympiske leker 1908 i London.
Rendschmidt vant en olympisk sølvmedalje i kunstløp under sommer-OL 1908 i London. Hun kom på andreplass kvinnenes kunstløp, bak britiske Madge Syers-Cave. Det var fem kvinner som deltok i den første olympiske kunstløpskonkurransen for kvinner.


== Olympiske medaljer ==
1908  London -  Sølv i kunstløp, kvinner single


== VM-medaljer ==
1908  Troppau -  Sølv i kunstløp, kvinner
1910  Berlin -  Sølv i kunstløp, kvinner


== Referanser ==


== Eksterne lenker ==
(en) Elsa Rendschmidt – Olympedia 
(en) Elsa Rendschmidt – Sports-Reference (OL-resultater – arkivert) 
(en) Elsa Rendschmidt – databaseOlympics.com (arkivert)
Nothobroscina

Nothobroscina  er en gruppe av biller i delgruppen (underfamilien) sandgravere (Broscinae) i familiegruppen løpebiller. Ingen arter er registret fra Norge.


== Systematisk inndeling ==
Systematikken følger Carabidae of the World

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilien Sandgravere, Broscinae, [=Broscini]
delgruppe Nothobroscina Roig-Junient, 2000
slekten Brullea Castelnau, 1867
slekten Chylnus Sloane, 1920
slekten Diglymma Sharp, 1886
slekten Eurylychnus Bates, 1891
slekten Mecodema Blanchard, 1853
slekten Metaglymma Bates, 1867
slekten Nothobroscus Roig-Junent & Ball, 1995
slekten Oregus Putzeys, 1868
slekten Percolestus Sloane, 1892
slekten Percosoma Schaum, 1858


== Referanser ==


== Eksterne lenker ==
(en) Kategori:Nothobroscina – bilder, video eller lyd på Wikimedia Commons 
Nothobroscina – detaljert informasjon på Wikispecies 
Nothobroscina – Database Carabidae of the World – engelskspråklig
Norsk entomologisk forening
Dorothy Greenhough-Smith

Dorothy Greenhough-Smith (født 27. september 1882 i Durham, død 9. mai 1965 i Tunbridge Wells i Kent) var en britisk sportsutøver som deltok i de olympiske leker 1908 i London.
Greenhough-Smith vant en olympisk bronsemedalje i kunstløp under sommer-OL 1908 i London. Hun kom på tredjeplass i kvinnenes kunstløp, bak britiske Madge Syers-Cave og Elsa Rendschmidt fra Tyskland. Det var fem kvinner som deltok i den første olympiske kunstløpskonkurransen for kvinner.


== Olympiske medaljer ==
1908  London -  Bronse i kunstløp, kvinner single


== Eksterne lenker ==
(en) Dorothy Greenhough-Smith – Olympedia 
(en) Dorothy Greenhough-Smith – Sports-Reference (OL-resultater – arkivert) 
(en) Dorothy Greenhough-Smith – databaseOlympics.com (arkivert)
Borough United FC

Borough United Football Club var en walisisk fotballklubb fra landsbyen Llandudno Junction i grevskapsdistriktet Conwy. Klubben eksisterte bare i 17 år, men markerte seg med å vinne den walisiske cupen i 1963 og å oppnå et respektabelt resultat i Cupvinnercupen.


== Tidlig historie og cupmesterskap ==
Borough United ble stiftet i 1952 da Llandudno Junction FC og Conwy Borough FC, som begge hadde slitt med økonomiske problemer, slo seg sammen. Den nye klubben spilte på Conwy Boroughs bane Nant-y-Coed og i Llandudno Junctions farger, brun skjorte og hvit shorts.
De to opprinnelige klubbene hadde hatt en viss suksess, men lå begge i bunnen av Welsh League (North) den sesongen de vedtok å slå seg sammen. Den nye klubben vant divisjonen i 1959, foran de lokale rivalene Llandudno FC. (Det fantes for øvrig ikke noen nasjonal toppdivisjon i Wales på den tida. League of Wales ble ikke opprettet før i 1992.)
Borough Uniteds store sesong var likevel i 1962/63. De vant divisjonen igjen, og vant hele tre cupmesterskap. Det største var likevel seieren i Welsh Cup. I de første rundene slo de ut Rhyl, Denbigh Town, Bangor City (siste sesongs cupmester) og Hereford United. Cupfinalen ble på den tida spilt over to kamper, hjemme og borte. Borough United slo Newport County 2-1 hjemme og spilte 0-0 borte.


== Europacupspill ==
Cupmesterskapet ga Borough United plass i Cupvinnercupen. I første runde møtte de Sliema Wanderers fra Malta. Første kamp ble spilt på for Borough United uvant sandunderlag på Empire Stadium i Gzira, der den walisiske klubben greide 0-0. Returkampen ble spilt på Racecourse Ground i Wrexham, der det maltesiske laget var like uvant med gressdekket som waliserne hadde vært med sandunderlaget, og Borough United vant 2-0.
I andre runde møtte Borough United Slovan Bratislava fra Tsjekkoslovakia. Waliserne tapte begge kampene, 0-1 i Wrexham og 0-3 i Bratislava, men resultatet var likevel respektabelt for et amatørlag som møtte et profesjonelt lag med fem landslagsspillere på banen.


== Slutten ==
Klubben gjorde det fortsatt godt i serien fram til de i 1967 ble kastet ut fra hjemmebanen sin av banens eiere, den katolske ordenen Oblatfedrene. Klubben fant det umulig å flytte til Llandudno Junctions gamle bane Conwy Morfa, og diskusjoner om å slå seg sammen med andre klubber i distriktet bar heller ikke frukter. Borough United trakk seg fra Welsh League (North) i juli 1967 og spilte i Vale of Conwy League på lavere nivå i to sesonger før klubben ble oppløst i 1969.


== Kilder/eksterne lenker ==
Welsh Football Data Archive: The Borough United story
Football Club History Database: Borough United
BBC: Py oedd Borough United? (walisisk)
Broscina

Broscina er en gruppe av biller i delgruppen (underfamilien) sandgravere (Broscinae) i familiegruppen løpebiller. Ingen arter er registret fra Norge.


== Systematisk inndeling med norske arter ==
Systematikken følger Carabidae of the World

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilien Sandgravere, Broscinae, [=Broscini]
delgruppe Broscina Hope, 1838
slekten Broscodera Lindroth, 1961
slekten Broscosoma Rosenhauer, 1846
slekten Broscus Panzer, 1813
Broscus cephalotes (Linnaeus, 1758)
slekten Chaetobroscus Semenov, 1900
slekten Craspedonotus Schaum, 1863
slekten Ebertius Jedlicka, 1965
slekten Eobroscus Kryzhanovskij, 1951
slekten Miscodera Eschscholtz, 1830
Miscodera arctica (Paykull, 1798) – eneste art i sin slekt
slekten Zacotus LeConte, 1869


== Referanser ==


== Eksterne lenker ==
(en) Broscina hos Fauna Europaea 
(en) Broscina hos Fossilworks 
(en) Kategori:Broscina – bilder, video eller lyd på Wikimedia Commons 
Broscina – detaljert informasjon på Wikispecies 
Broscina – Database Carabidae of the World – engelskspråklig
Norsk entomologisk forening
Arabba

Arabba (italiensk), Reba (dolomitt-ladinsk ), Buchenstein (tysk) er et sted i kommunen Livinallongo del Col di Lana i Provinsen Belluno, Dolomittene. 
Arabba grenser opp til den bratte sydveggen av Sellagruppen. I syd begrenses stedet av en utløper av Marmolatamassivet som kalles Portavescovo, i sydøst åpner dalen seg mot Livinallongo di Col di Lana.
Sentrum ligger på 1602 moh og stiger bratt mot 2500 meters høyde både mot nord og syd. Mot vest lukkes dalen av det høytliggende Pordoipasset (2239 moh), og mot nord kan nabokommunen Corvara nås via Campolongopasset.
Arabba er et snøsikkert og populært vintersportssted, særlig utløperen av Marmolatamassivet ved Porta-Vescovo. Sommerstid er Arabba utgangspunkt for fjellvandringer og klatreturer. Hoveddelen av befolkningen lever av turisme.
Josep Guardiola

Josep Guardiola Sala, også kalt «Pep» Guardiola, (født 18. januar 1971 i Santpedor) er en spansk fotballtrener og tidligere -spiller som er trener for den engelske klubben Manchester City FC.
Guardiola var som spiller kjent som en defensiv midtbanespiller med en god pasningsfot. Han spilte for FC Barcelona fra 1990 til 2001. I perioden 1992-2001 spilte han 47 kamper for det spanske landslaget, hvor han skåret fem ganger. Guardiola la opp som fotballspiller i 2006, 35 år gammel, og gikk raskt over i en suksessrik trenerkarriere. I 2007-2008 trente han Barcelonas B-lag. 5. juni 2008 signerte han kontrakt med Barcelonas A-lag, og trente førstelaget fra 2008 til 2012. Guardiolas epoke som trener for Barcelona ble klubbens hittil mest suksessrike, med 14 trofeer i løpet av fire år, deriblant flere serie-, cup- og mesterligatriumfer. Han ga seg som trener for A-laget den 27. april 2012.
16. januar 2013 ble det kjent at Guardiola hadde inngått en avtale med Bayern München om å trene laget fra og med 2013/2014-sesongen. I løpet av de to første årene under Guardiola ble klubben seriemester to ganger og tysk cupmester én gang. I desember 2015 ble det annonsert at Guardiola ville slutte som trener for Bayern München etter 2015/16-sesongen. I februar 2016 ble det klart at Pep Guardiola skulle bli trener i den engelske klubben Manchester City fra juni samme år.


== Meritter ==


=== Spiller ===
FC Barcelona B

Segunda Division B: (1) 1990/91FC Barcelona

La Liga: (6) 1990/91, 1991/92, 1992/93, 1993/94, 1997/98, 1998/99
Copa del Rey: (1) 1996/97
Supercopa de España: (4) 1991, 1992, 1994, 1996
Serievinnercupen: (1) 1991/92
Cupvinnercupen: (1) 1996/97
Supercupen: (2) 1992, 1997Spania U23

Sommer-OL: (1) 1992


=== Trener ===
FC Barcelona B

Tercera División: (1) 2007/08FC Barcelona

La Liga: (3) 2008/09, 2009/10, 2010/11
Copa del Rey: (2) 2008/09, 2011/12
Supercopa de España: (3) 2009, 2010, 2011
Mesterligaen: (2) 2008/09, 2010/11
UEFA Super Cup: (2) 2009, 2011
VM for klubblag: (2) 2009, 2011Bayern München

Bundesliga: (3) 2013/14, 2014/15, 2015/16
DFB-Pokal: (2) 2013/14, 2015/16
UEFA Super Cup: (1) 2013
VM for klubblag: (1) 2013Manchester City

Premier League: (3) 2017/18, 2018/19, 2020/21
FA-Cupen: (1) 2018/19
Den engelske ligacupen: (4) 2017/18, 2018/19, 2019/20, 2020/21
FA Community Shield: (2) 2018, 2019


== Referanser ==


== Eksterne lenker ==
(de) Josep Guardiola – Munzinger Sportsarchiv 
(en) Josep Guardiola – Olympics.com 
(en) Josep Guardiola – Olympedia 
(en) Josep Guardiola – Sports-Reference (OL-resultater – arkivert) 
(en) Josep Guardiola – FIFA 
(en) Josep Guardiola – UEFA 
(fr) Josep Guardiola – LÉquipe 
(en) Josep Guardiola – Transfermarkt 
(en) Josep Guardiola – Transfermarkt (manager) 
(en) Josep Guardiola – national-football-teams.com
Phyllis Johnson

Phyllis Wyatt Johnson (født 8. desember 1886, død 2. desember 1967) var en britisk kunstløper som deltok i de olympiske leker 1908 i London og 1920 i Antwerpen.
Johnson vant en olympisk sølvmedalje i kunstløp i sommer-OL 1908 i London. Hun kom sammen med James H. Johnson på andreplass i parløpkonkurransen bak det tyske paret Anna Hübler og Heinrich Burger.
Tolv år senere, i sommer-OL 1920 i Antwerpen, kom hun på tredjeplass i kunstløp i parløp sammen med Basil Williams.
Hun ble verdensmester i kunstløp to ganger, hun vant parløp sammen med James H. Johnson i 1909 og 1912.


== Olympiske medaljer ==
OL 1908  London -  Sølv i kunstløp, parløp
OL 1920  Antwerpen -  Bronse i kunstløp, parløp


== VM-medaljer ==
VM 1909  Stockholm -  Gull i  kunstløp, parløp (sammen med James H. Johnson)
VM 1912  Manchester -  Gull i kunstløp, parløp (sammen med James H. Johnson)
VM 1913  Stockholm -  Sølv i kunstløp, single kvinner
VM 1910  Berlin -  Bronse i kunstløp, parløp (sammen med James H. Johnson)
VM 1912  Davos -  Bronse i kunstløp, single kvinner
VM 1914  St. Moritz -  Bronse i kunstløp, single kvinner


== Eksterne lenker ==
(en) Phyllis Johnson – Olympics.com 
(en) Phyllis Johnson – Olympic.org 
(en) Phyllis Johnson – Olympedia 
(en) Phyllis Johnson – Sports-Reference (OL-resultater – arkivert)
Anders Kristian Omholt

Anders Kristian Omholt (født 27. november 1926, død 30. april 2017) var en norsk vitenskapsmann som i 1989 ble ridder 1. klasse av St. Olavs Orden for fortjeneste av norsk vitenskap.
Omholt ble cand.real. i 1953 og dr.philos. i 1959. Samme år ble han universitetslektor ved Universitetet i Oslo, og i 1961 ble han førsteamanuensis ved Det norske institutt for kosmisk fysikk. Fra 1. november 1963 til 31. desember 1970 var han professor ved Universitetet i Oslo, da sluttet han for å bli forskningssjef i Norges Industriforbund. I 1977 var han ekspedisjonssjef i Kirke- og undervisningsdepartementet. Fra 1978 til 1989 var han direktør i Norges Almenvitenskapelige Forskningsråd, men i 1989 sluttet han der og gikk inn i en stilling hos fylkesmannen i Akershus.


== Bibliografi ==
(no) Publikasjoner av Anders Kristian Omholt i BIBSYS


== Referanser ==


== Kilder ==
Hvem Hva Hvor 1990 ISBN 82-516-1267-5